Amir Bukvić

Amir Bukvić, rođen 1951. u Sarajevu, je bosanskohercegovački glumac, dramski pisac i scenarist. Na Akademiji dramskih umjetnosti u Zagrebu diplomirao je glumu, a zatim je postao članom Hrvatskog narodnog pozorišta u Zagrebu. Odigrao je nekoliko pozorišnih uloga, između ostalog igrao je Shakespeareova Hamleta, Trepljova u Čehovljevu "Galebu" i Gregersa u Ibsenovoj "Divljoj patki".

Na inicijativu Međunarodne zajednice i Ambasade BiH u Zagrebu otvara prvi Kulturni centar Bosne i Hercegovine u svijetu. Za direktora Kulturnog centra u Zagrebu i kulturnim atašeom pri Ambasadi BiH u Zagrebu imenovan je 1994. 2000. napušta diplomatiju i vraća se pozorištu i posvećuje se pisanju drama i scenarija za film i televiziju. Autor je devet drama i tri romana. Drame su mu nagrađivane i uvrštene u antologije. Dobitnik je nagrade "Marin Držić" za dramski tekst "Aristotel u Bagdadu" i "Ko je srušio Berlinski zid". Autor je i nekoliko dokumentarnih filmova te scenarija za film i televiziju.

Živi i radi u Zagrebu gdje je postao članHrvatskog narodnog pozorišta u Zagrebu.

 Djela 
Stanovnici sna (1981), 
Nepredvidljiv slučaj (1985), 
Homo novus (1986), 
Dan jednog leptira (1989),
Šalom u Toledu (1999) 
Promjene (2001), 
Aristotel u Bagdadu (2002)
Mala sirena (2003), 
Svemirsko putovanje malog princa (2003).
(Aristotel u Bagdadu - roman) (2004)
Djeca sa CNN-a (2005)
 (www.ROBIJEVPORTAL.hr (2007)
(Ko je srušio Berlinski zid) (2009)
( Igra Sjena) (2010)
 (Ljubavne priče) (2018)

 Reference 

Kategorija:Bosanskohercegovački glumci
Kategorija:Bosanskohercegovački pisci
Kategorija:Bosanskohercegovački scenaristi
Kategorija:Biografije, Sarajevo
Kategorija:Rođeni 1951.
Kategorija:Živi ljudi
Kategorija:Dobitnici Nagrade "Alija Isaković"